Príloha č. 1

**Špeciálna základná škola s materskou školou, Jána Vojtaššáka 13, 010 08 Žilina**

**IČO: 361 342 28**

**Informácie pre zákonného zástupcu žiaka o preplácaní dopravného žiakom školy**

Nárok na preplatenie dopravného má žiak plniaci si **povinnú školskú dochádzku**, ktorý dochádza do školy a späť mimo trvalého bydliska **v rámci určeného školského obvodu**.

Na dopravné **nemá nárok** žiak našej školy, ktorý dochádza do školy **v rámci mesta Žilina**.

**Dennými cestovnými nákladmi do školy na vyučovanie a späť** počas vyučovacích dní je výška **najnižšieho žiackeho zľavneného cestovného** v pravidelnej autobusovej doprave (t.j. keď je žiak v škole prítomný, nie je chorý alebo inak ospravedlnenýrodičom z neúčastina vyučovaní).

Zákonný zástupca žiaka má nárok na úhradu cestovných nákladov na dopravu žiaka **z obce jeho trvalého pobytu do najbližšej školy pre žiakov so špeciálnymi výchovno-vzdelávacími potrebami s príslušným znevýhodnením**. V prípade neprijatia do spádovej školy, vystaví riaditeľ príslušnej školy zákonnému zástupcovi potvrdenie o neprijatí s odôvodnením a zákonný zástupca má nárok na preplatenie dopravného.

Cestovné náklady sa preplácajú na základe **potvrdenia** vydaného príslušnou **SAD.** Napotvrdení je jasne uvedená **cena lístka** v kolónke **osobitné cestovné pre žiaka**, ako aj jeho sprievodcu pri držiteľoch preukazu ZŤP-S.

**Potvrdenie odovzdá zákonný zástupca triednemu učiteľovi v dohodnutom termíne. V prípade, že sa tak nestane nebude zákonnému zástupcovi žiaka príspevok na dopravu za určené obdobie vyplatený!**

**Cestovné lístky z autobusu musí predkladať** zákonný zástupca žiaka, ktorého **dieťa má možnosť dochádzať do školy vlakom a aj autobusom, ale využíva len autobusové spojenie. Tieto lístky odovzdá triednemu učiteľovi vždy na konci** **mesiaca.**

**Cestovné lístky nepredkladá** zákonný zástupca žiaka:

* ktorý **má možnosť dochádzať do školy LEN autobusom,**
* ktorého **zdravotný stav neumožňuje jeho prepravu hromadnou dopravou a to len za obdobie trvania znevýhodneného zdravotného stavu.** Namiesto cestovných lístkov zákonný zástupca žiaka predkladá potvrdenie od lekára so špecializáciou v odbore pediatria, ktorý poskytuje všeobecnú ambulantnú starostlivosť pre deti a dorast.

**Dôležité upozornenie:** *Dopravné nemožno preplatiť žiakovi, ktorého rodičia vozia do školy autom, na ktoré dostáva príspevok na pohonné hmoty od ÚPSVaR.*

**Zákonný zástupca dieťaťa podpíše *čestné prehlásenie pri odovzdaní potvrdenia od dopravcu SAD a* pri prevzatí príspevku na dopravu. Na čestnom prehlásení svojim podpisom potvrdí najmä, poberanie príspevku  na pohonné hmoty od ÚPSVaR, možnosť cestovania vlakom, správnosť údajov, ako aj skutočné využívanie dopravy, ktorá je uvedená v  potvrdení zo SAD-ky. Súčasne berie na vedomie následky, ktoré vyplývajú z poskytnutia nepravdivých informácií!**